# Cefndir

Mae gan drwyddedau a gyhoeddwyd ar gyfer datblygiad o dan Reoliad 55(2) o Reoliadau Gwarchod Cynefinoedd a Rhywogaethau 2017 (fel y'u diwygiwyd) ar gyfer Rhywogaethau a Warchodir gan Ewrop (EPS) amod safonol fod y gwaith yn cael ei gwblhau yn unol â'r datganiad dull a ddarparwyd gyda'r cais am y drwydded. Mae'n drosedd torri unrhyw amodau trwydded o dan Reoliad 60(1). Mae Cyfoeth Naturiol Cymru (CNC) yn gofyn am dystiolaeth bod deiliad y drwydded wedi cydymffurfio â'r datganiad o ddull a gyflwynwyd gyda'u cais wrth iddynt weithredu eu trwydded.

Pan fydd angen archwiliad cydymffurfiad ffurfiol, bydd angen cytuno cyfres o ddangosyddion perfformiad ar ynghyd â'r dystiolaeth sydd ei hangen i ddangos cydymffurfiaeth. Gweler isod strwythur enghreifftiol ar gyfer archwiliad cydymffurfiaeth gwaith datblygu sy'n effeithio ar ddyfrgwn.

**Dylid addasu’r templed hwn yn unol â gofynion cynlluniau unigol.**

**Templed adroddiad archwiliad cydymffurfio enghreifftiol ar gyfer datblygiadau sy'n effeithio ar ddyfrgwn**

|  |  |  |  |
| --- | --- | --- | --- |
| **Cyfeirnod trwydded Cyfoeth Naturiol Cymru:** |  | Enw'r safle: |  |
| Cyfeirnod grid y safle: |  |
| Enw deiliad y drwydded: |  | Enw'r datblygwr os yn wahanol i ddeiliad y drwydded: |  |
| Enw'r ymgynghorydd ecolegol: |  | Dyddiad(au)’r archwiliad (dd/mm/bb): |  |
| Dyddiad dyfarnu’r drwydded (dd/mm/bb): | Dyddiad y daeth y drwydded i ben: | Trwydded yn weithredol (dd/mm/bb) | |
|  |  | O: | Hyd: |

|  |  |  |  |  |
| --- | --- | --- | --- | --- |
| **Rhif** | **Dangosydd Perfformiad** | **Tystiolaeth Angenrheidiol** – dylid addasu’r rhestr hon i adlewyrchu’r datganiad dull y cytunwyd arno. | **Pasio (Ydy / Nac ydy), Sylwadau** | **Pa gamau sydd angen eu cymryd o ganlyniad i'r canfyddiadau?** |
|  | **Cyffredinol** |  |  |  |
|  | Bydd deiliad y drwydded yn hysbysu Swyddog Rhywogaethau CNC o ddyddiad dechrau’r gwaith cyn i'r gwaith ddechrau. | Dogfennaeth ysgrifenedig neu electronig yn nodi dyddiad dechrau’r gwaith. |  |  |
|  | Bydd ecolegydd trwyddedig gyda phrofiad addas yn cael ei benodi a’i gadw am oes y drwydded hon i roi cyngor ar y safle. | Llythyr, cytundeb neu ddogfen arall sy'n nodi penodiad ecolegydd am oes y prosiect. |  |  |
|  | Cyn dechrau unrhyw waith ar y safle, bydd holl weithwyr y safle’n cael sesiwn ymgynefino gydag ecolegydd y prosiect. Bydd y sesiwn hwn yn nodi statws cyfreithiol y rhywogaeth, y dull o weithio a’r camau sydd angen eu cymryd os ddarganfyddir rhywogaethau a warchodir. | Copi o ddogfennau'r sesiwn ymgynefino ecolegol yn dangos cynnwys y sesiwn a manylion rhifau cyswllt a gweithdrefnau wrth gefn petai dyfrgwn yn cael eu darganfod yn ystod y gwaith **neu petai tystiolaeth o safle magu’n cael ei ganfod.**  Rhestr o fynychwyr y sesiwn ymgynefino. |  |  |
|  | Paratoi a gweithredu asesiad risg bioddiogelwch fel y manylir yn E.5 y datganiad dull | Asesiad risg bioddiogelwch ar gael i'w archwilio.  Cofnod o’r mesurau bioddiogelwch ar gael i'w archwilio ac yn dangos eu bod wedi’u gweithredu.  Arsylwad maes yn dangos bod mesurau bioddiogelwch yn eu lle e.e. hylif golchi traed |  |  |
|  | **E.1 Aflonyddu ar ddyfrgwn** |  |  |  |
|  | Ni fydd gwaith sy'n effeithio gwalau/cynefin dyfrgwn yn dechrau hyd nes y bydd Ecolegydd y Prosiect wedi archwilio'r ardal a chadarnhau y gall gwaith fynd yn ei flaen - fel y nodir yn E.1 y datganiad dull. | Cofnodion ac arsylwadau maes yn dangos aflonyddu, (dal a chau allan fel y bo'n berthnasol) fel y nodwyd yn y datganiad dull. Dylid nodi’r dyddiadau yr ymgymerwyd â’r camau.  Enghreifftiau o gamau gweithredu i gynnwys   * amseriad arsylwadau a dulliau a ddefnyddiwyd i gadarnhau a oes dyfrgwn yn bresennol a statws y safle gorffwys (magu neu ddefnydd achlysurol) |  |  |
|  | Y camau a gymerwyd os darganfuwyd dyfrgwn/dystiolaeth o safle magu, yn ystod y gwaith | Cofnodion yn rhoi manylion   * nifer o ddyfrgwn a ddarganfuwyd ar y safle * camau a gymerwyd os darganfuwyd dyfrgi * camau a gymerwyd os darganfuwyd tystiolaeth bod dyfrgwn yn magu ar y safle (osgoi aflonyddu ar y fam a’i chenawon) |  |  |
|  | **E.2 Gwalau a chynefin dyfrgwn** |  |  |  |
|  | Cadw gwalau a chynefin presennol fel y nodir yn E.2.1 o'r datganiad dull. | Cofnodion ac arsylwadau maes yn dangos bod pob rhan o’r cynefin wedi’i gadw’n unol â’r datganiad dull, gan gynnwys:   * mesurau i sicrhau bod cynefin presennol wedi’i gadw a heb ei niweidio yn ystod gwaith adeiladu * cyflwr y cynefin |  |  |
|  | Addasu gwalau a chynefinoedd presennol fel y manylir yn E.2.2 y datganiad dull | Cofnodion ac arsylwadau maes yn dangos bod y newidiadau’n unol â'r Datganiad Dull gan gynnwys:   * nifer, lleoliad a chyflwr y gwalau * ardal, lleoliad a math o gynefin * mesurau i sicrhau nad yw cynefin presennol yn cael ei ddifrodi yn ystod y gwaith adeiladu * cyflwr presennol y cynefin a chyflwr disgwyliedig y cynefin, gan gynnwys gofynion rheoli er mwyn cyflawni'r canlyniad disgwyliedig (e.e. cynnal a chadw ffensys i atal pori) |  |  |
|  | Creu gwalau newydd fel y nodir yn E.2.3 y datganiad dull | Cofnodion ac arsylwadau maes yn dangos bod yr adeiladu a’r gosod yn unol â’r Datganiad Dull gan gynnwys:   * nifer, lleoliad a manyleb ddylunio * deunyddiau adeiladu |  |  |
|  |  | Cofnodion ac arsylwadau maes yn dangos bod y cynefin newydd wedi’i greu’n unol â’r Datganiad Dull gan gynnwys:   * dyluniad, math o gynefin, cynlluniau plannu a lleoliadau; * tarddiad planhigion a fewnforiwyd ac ystyriaethau bioddiogelwch |  |  |
|  | **Mesurau F** **a H i warchod safle ar ôl datblygiad** |  |  |  |
|  | Gweithredu rheolaeth/cynnal a chadw a monitro cynefin/safle fel y manylir yn F.1 a F.2 y datganiad dull | Os ymgymerir â’r archwiliad yn ystod y cyfnod datblygu:  Y cynllun rheoli cynefin/safle yn dangos bod mesurau ar waith i sicrhau bod cynnal a chadw safle/oedd (sydd wedi’u cadw, eu haddasu ac a grëwyd o’r newydd) a rheoli cynefin parhaus yn digwydd ar ôl y cyfnod datblygu, a chywiro gwallau a/neu liniaru aneffeithiol, gan gynnwys:   * cyfrifoldeb am gwblhau ac ariannu cynnal a chadw a rheoli * monitro cyflwr cynlluniau plannu newydd gan gynnwys dyfrhau pan fo hynny'n angenrheidiol, amnewid deunydd sydd wedi methu o fewn 2 fis gan blannu planhigion newydd o'r un rhywogaeth a maint   Os ymgymerir â’r archwiliad ar ôl y cyfnod datblygu:  Cofnod neu adroddiad yn dangos bod   * y cynllun rheoli safle wedi’i weithredu * gwaith rheoli safle yn cynnal gweithgaredd ecolegol y safle lliniaru/digolledu |  |  |
|  | Ymgymryd â monitro poblogaeth fel y manylir yn F.2 y datganiad dull | Os ymgymerir â’r archwiliad yn ystod y cyfnod datblygu:   * y cynllun monitro yn dangos bod mesurau yn eu lle i ymgymryd â monitro’r boblogaeth ystlumod ar ôl y cyfnod datblygu.   Os ymgymerir â’r archwiliad ar ôl y cyfnod datblygu:   * cofnod neu adroddiad yn dangos bod cynllun monitro wedi’i weithredu * cofnod neu adroddiad yn dangos bod y canlyniadau wedi’u trosglwyddo i'r ganolfan gofnodion leol |  |  |
|  | Gweithredu'r cynigion diogelu safle hir dymor fel y manylir yn F.4, H.1 a H.2 y datganiad dull  *DS Ni fydd pob cynllun angen pob un o'r gweithgareddau* | Cofnod o waith yn dangos gweithredu e.e.:   1. trosglwyddiad tir neu gynnig budd cyfreithiol arall 2. safle lliniaru/digolledu wedi’i restru fel pridiant tir lleol 3. cytundebau a chontractau cyfreithiol arfaethedig wedi'u cwblhau 4. gofynion wardeinio wedi’u gweithredu yn unol â’r amserlenni arfaethedig ac yn unol â'r Datganiad Dull a gyflwynwyd 5. cynllun ariannol ar waith i gyllido adnoddau lliniaru, digolledu, monitro, rheoli safleoedd neu wardeinio |  |  |
|  | **Unrhyw faterion eraill i'w nodi/sylwadau gan yr archwilydd:** | | | |

|  |  |  |
| --- | --- | --- |
| **Enw a sefydliad yr archwilydd** | **Llofnod** | **Dyddiad** |
|  |  |  |